# Abstrakti taide

### Wikipedia

Vasili Kandinski, Kompositio VII, 1913.

Abstrakti taide (myös ei-esittävä tai nonfiguratiivinen taide) tarkoittaa nykyisin yleensä taidetta, joka ei pyri esittämään mitään luonnollisen maailman kohteita. 1900-luvun alussa nimitys kattoi myös kubismin, surrealismi ja muut sellaiset taidesuunnat, jotka ottivat aiheensa luonnosta mutta eivät enää pyrkineet yhdennäköisyyteen.

Ei-esittävien kuvien tekeminen ei ole suinkaan 1900-luvun modernismin keksintö. Etenkin islamilainen ja juutalainen kulttuuri ovat ihmistä kuvaavien kuvien kiellon takia kehittäneet monimutkaisia koristeita ja kuvioita. Abstrakti taide poikkeaa kuitenkin koristetaiteesta siinä, että sen teoksilla on taiteellinen itseisarvo, ei vain esineen koristeleminen. Esimerkiksi abstraktin maalauksen maalauskangasta ei käytetä enää uudelleen kankaana.

Vasili Kandinskia ja Kasimir Malevitšia pidetään yleisesti ensimmäisinä abstraktia maalaustaidetta näyttelyihin tuoneina taiteilijoina. Myös ruotsalainen taidemaalari Hilma af Klint (1862-1944) teki jo varhain henkistynyttä abstraktia taidetta. Abstrakti kuvanveisto syntyi samanaikaisesti abstraktin maalaustaiteen kanssa.

### [muokkaa] Kiellettyä ja keskeistä

Abstrakti taide, kuten muutkin modernismin suuntaukset, kiellettiin niin Saksan Kolmannessa valtakunnassa kuin Neuvostoliitossa. Natsien mielestä abstrakti taide oli "rappiotaidetta" ja kommunistijohtajat määräsivät Neuvostoliitossa pakolliseksi taidesuuntaukseksi sosialistisen realismin.

Abstrakti maalaustaide ja kuvanveisto olivat keskeisessä asemassa modernismin taiteessa. Monen muun taidesuuntauksen ohella ne olivat eräänlaisia visuaalisia keksintöjä, innovaatioita, joita taiteilijat kehittivät eri suuntiin.

Voidaan karkeasti erottaa maalaustaiteen geometrinen abstraktio, joka perustuu suorien ja käyrien viivojen rajoittamiin värikenttiin sekä maalauksellinen abstrakti maalaus, jota edustaa muun muassa abstrakti ekspressionismi.

Useat abstraktin taiteen harjoittajat eivät itse erottaneet jyrkästi esittävää ja ei-esittävää taidetta. Useat abstraktin taiteen tekijät, kuten Kasimir Malevitš, saattoivat palata takaisin tekemään myös esittäviä teoksia.

### [muokkaa] Abstraktia taidetta

Kasimir Malevitš teostensa edessä Neuvostoliitossa vuonna 1922. |  |  | Bakasama, Fraktaali Julia.
Ju Ming, Taichi Arch. | Eduardo Chillida, Ubicación, Gijón, Espanja. | Luc Deleu, Speybank, 1999/2005, Yokohama, Japani. | Thomas Lea, Big Red, Englanti.
Yitzhak Rabinin muistomerkki, Jerusalem, Israel. | Alexander Calder, L'empennage, 1953.

### [muokkaa] Katso myös

- Piet Mondrian
- Hilma af Klint (ruotsiksi)
- Taiteilija vai apina?

Länsimaiset taidesuunnat
Renessanssi · Manierismi · Barokki · Rokokoo · Klassismi · Romantiikka · Realismi · Prerafaeliitit · Akateeminen taide · Impressionismi · Postimpressionismi
1900-luku
Modernismi · Kubismi · Ekspressionismi · Abstrakti taide · Der Blaue Reiter · Die Brücke · Dadaismi · Fauvismi · Jugend · Bauhaus · Pop-taide · De Stijl · Art Deco · Abstrakti ekspressionismi · Futurismi · Suprematismi · Surrealismi · Minimalismi · Postmodernismi

Haettu osoitteesta http://fi.wikipedia.org../../../a/b/s/Abstrakti_taide.html

Luokka: Taide

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- Ελληνικά
- English
- Español
- Esperanto
- Français
- עברית
- Magyar
- Nederlands
- 日本語
- Polski
- Português
- Română
- Русский
- Српски / Srpski
- Svenska
- Türkçe
- Українська
- اردو
- 中文